মুদ্রাগত একাধিপত্য

[থাম্ব|280x280পিক্সেল|বিশ্বব্যাপী [মজুদ মুদ্রার বন্টন]]
**মুদ্রাগত একাধিপত্য** একটি অর্থনৈতিক ও রাজনৈতিক ধারণা, যেখানে আন্তর্জাতিক মুদ্রা ব্যবস্থার কার্যাবলীর উপর একটিমাত্র রাষ্ট্রের চূড়ান্ত প্রভাব থাকে। একটি মুদ্রাগত একাধিপতি হতে গেলে নিচের জিনিসগুলি প্রয়োজন হয়:

* আন্তর্জাতিক ঋণের অভিগম্যতা,
* বৈদেশিক মুদ্রা বাজার
* অর্থ পরিশোধের ভারসাম্য সমস্যাগুলির ব্যবস্থাপনা যেখানে একাধিপতিটি কোনও অর্থ পরিশোষের ভারসাম্যের সীমাবদ্ধতার অধীনে কাজ করে না।
* বিশ্ব অর্থনীতিতে অর্থনৈতিক গণনা করা হয় এমন একটি হিসাবের একক বলবৎ করার প্রত্যক্ষ (ও পরম) ক্ষমতা।

মাইকেল হাডসনের *সুপার ইম্পেরিয়ালিজম* গ্রন্থে "মুদ্রাগত একাধিপত্য" শব্দটির আবির্ভাব ঘটে, যাতে কেবল বিশ্ব অর্থনীতির সাথে মার্কিন ডলারের অসামঞ্জস্যপূর্ণ সম্পর্কের বর্ণনাই দেয়া হয়নি, বরং হাডসনের মতে এই আধিপত্যবাদী নির্মিতিকে সমর্থনকারী কাঠামোগুলিরও বর্ণনা দেয়া হয়, যাদের মধ্যে আন্তর্জাতিক মুদ্রা তহবিল ও বিশ্বব্যাংক দুইটি উদাহরণ। মার্কিন ডলার বিশ্ব অর্থনীতির উপর প্রভাব বিস্তার করে চলেছে এবং আন্তর্জাতিক বিনিময়ের মাধ্যম, হিসাবের একক (যেমন তেলের মূল্য নির্ধারণ) ও জমার এককের (যেমন ট্রেজারি বিল এবং বন্ড) মূল মুদ্রা হিসেবে কাজ করছে। বিরোধী যুক্তি সত্ত্বেও এটি একাধিপত্য থেকে পতনের অবস্থায় নেই। (cf. Fields & Vernengo, 2011, 2012)

এ পর্যন্ত আন্তর্জাতিক মুদ্রা ব্যবস্থা দুইটি মুদ্রাগত একাধিপত্যের সাক্ষী হয়েছে: যুক্তরাজ্য ও মার্কিন যুক্তরাষ্ট্র।

## ব্রিটিশ মুদ্রাগত একাধিপত্য
১৮৭১ সালে স্বর্ণমান ব্যাপকভাবে গৃহীত হওয়ার মাধ্যমে যুক্তরাজ্য মুদ্রাগত একাধিপতির মর্যাদা লাভ করে। ঊনবিংশ শতাব্দীর শেষের দিকে স্বর্ণমান চালু থাকার সময়ে যুক্তরাজ্য আর্থিক মূলধনের বৃহত্তম রপ্তানিকারকে পরিণত হয়। এর রাজধানী শহর লন্ডনও বিশ্বের স্বর্ণ, মুদ্রা ও আর্থিক বাজারগুলির কেন্দ্র হয়ে ওঠে। এটি অন্যান্য রাষ্ট্রগুলির জন্যও স্বর্ণমান গ্রহণের একটি প্রধান কারণ ছিল। প্যারিস, বার্লিন ও অন্যান্য আর্থিক কেন্দ্রগুলির জন্য লন্ডন থেকে লাভজনক আর্থিক ব্যবসা আকর্ষণ করার জন্য যুক্তরাজ্যের স্বর্ণমান অনুকরণ করা প্রয়োজন ছিল, কারণ এটিতে লেনদেনের খরচ কম, এটি ঋণপ্রদানযোগ্যতা সৃষ্টি করে ও সরকারের কাছ থেকে সুষ্ঠু আর্থিক নীতি উপস্থাপন করেছিল (Schwartz, 1996)। লন্ডন শহর স্বল্পমেয়াদী এবং দীর্ঘমেয়াদী উভয় ধরনের ঋণের শীর্ষস্থানীয় সরবরাহকারী ছিল, যা বিদেশে পাঠানো হত। এর বিভিন্ন আর্থিক সুযোগ-সুবিধাগুলি সস্তা ঋণ প্রদান করত, যা আন্তর্জাতিক পরিশোধের জন্য পাউন্ডের ব্যবহার বৃদ্ধি করে পাউন্ডের শক্তি বৃদ্ধি করে। ওয়াল্টারের (১৯৯১) মতে, ১৮৭০ থেকে ১৯১৩ সালের মধ্যে "স্টার্লিং বিল এবং স্বল্পমেয়াদী ঋণ বিশ্ব বাণিজ্যের প্রায় ৬০ শতাংশ অর্থায়ন করেছিল"(পৃষ্ঠা ৮৮)।

ব্রিটেনের বিদেশী বিনিয়োগ স্টার্লিং ব্যবহারের জন্য বিদেশী অর্থনীতিগুলিকে গড়ে তুলেছিল। ১৮৫০ সালে ব্রিটেনের নিট বিদেশী সম্পদ ১৮৭০ সালে মোট জাতীয় সম্পদের ৭ শতাংশ থেকে বেড়ে ১৪ শতাংশে এবং ১৯১৩ সালে এসে প্রায় ৩২ শতাংশে উন্নীত হয় (এডেলস্টাইন, ১৯৯৪)। বিশ্ব এর আগে কখনও কোনও দেশকে তার জাতীয় আয় ও সঞ্চয়ের এত বেশি পরিমাণকে বিদেশী বিনিয়োগে নিবেদন করতে দেখেনি। ব্রিটেনের বিদেশী ঋণদান পদ্ধতিতে দুইটি প্রযুক্তিগত দিক ছিল যা সঞ্চয়ের একক ও বিনিময়ের মাধ্যম হিসেবে স্টার্লিংয়ের গুরুত্ব আরও বেশি বিশ্বাসযোগ্য করে তোলে: প্রথমত, বিদেশীদের কাছে ব্রিটিশ ঋণ স্টার্লিংয়ে দেওয়া হত, যা ঋণগ্রহীতা দেশকে তার স্টার্লিং মজুদ দিয়ে আরও সুবিধাজনকভাবে ঋণ পরিশোধ করতে সক্ষম করে এবং দ্বিতীয়ত, আন্তর্জাতিক বাণিজ্যে অর্থায়নের জন্য লন্ডনে পরিশোধ বা বিল বিনিময়ের জন্য ব্রিটেনের লিখিত নির্দেশাবলী ব্যবহার করা হত।

আরও গুরুত্বপূর্ণ বিষয় হল, প্রশ্নাতীত মুদ্রা জারি এবং ছাড়ের হারের মাধ্যমে চলতি হিসাবের ঘাটতি পূরণের অতুলনীয় ক্ষমতা ব্রিটেনকে একটি বিশেষ সুযোগ প্রদান করেছিল। ছাড়ের হারের প্রভাব "অন্যান্য কেন্দ্রীয় ব্যাংকগুলি যা-ই করুক না কেন, ব্রিটেনের লেনদেন ভারসাম্যের উপর নিয়ন্ত্রণমূলক প্রভাব ফেলেছিল" (ক্লিভল্যান্ড, ১৯৭৬, পৃ. ১৭)। যখন অন্যান্য কেন্দ্রীয় ব্যাংকগুলি আন্তর্জাতিক মূলধন প্রবাহ নিয়ে টানাটানি প্রতিযোগিতায় লিপ্ত হয়, তখন "ব্যাংক অভ ইংল্যান্ড সবচেয়ে বেশি শক্তিতে টানাটানি করতে পারে" (আইকেনগ্রান, ১৯৮৫, পৃ. ৬)। এই ক্ষেত্রে ব্রিটিশ মুদ্রাগত একাধিপত্যের বিরুদ্ধে রূপান্তরযোগ্যতার সংকটের দ্বারা হুমকির সম্মুখীন হওয়ার সম্ভাবনা ছিল খুবই কম, কারণ এর সোনার মজুদগুলি ছাড়ের হার দ্বারা সুরক্ষিত ছিল এবং সমস্ত বিদেশী হার ব্রিটিশ হার অনুসরণ করত। লন্ডনের ঋণ নিষ্কাশনের প্রাধান্য প্রসঙ্গে কেইনস (১৯৩০) লিখেছিলেন যে "বিশ্বজুড়ে ঋণের শর্তাবলীর উপর লন্ডনের প্রভাব এতটাই প্রাধান্য পেয়েছিল যে ব্যাংক অভ ইংল্যান্ড নিজেকে প্রায় আন্তর্জাতিক বাদকদলের পরিচালক হওয়ার দাবি করতে পারত" (পৃ. ৩০৬-৩০৭)। কার্ল পোলানি তাঁর বিখ্যাত গ্রন্থ *গ্রেট ট্রান্সফরমেশন*-এ লেখেন যে "ব্রিটিশ শান্তি (প্যাক্স ব্রিটানিকা) কদাচিৎ জাহাজের ভারী কামানের অশুভ ভারসাম্যের দ্বারা তার আধিপত্য বজায় রাখত, কিন্তু প্রায়শই আন্তর্জাতিক মুদ্রা জালকব্যবস্থার একটি সুতার সময়োপযোগী টানের দ্বারা এটি জয়লাভ করত।" (পোলানি, ১৯৪৪, পৃ. ২৪)।

আন্তঃরাষ্ট্রীয় প্রতিযোগিতা, অপর্যাপ্ত অভ্যন্তরীণ বিনিয়োগ ও প্রথম বিশ্বযুদ্ধের কারণে ব্রিটেনের মর্যাদা হ্রাস পায়। অর্থনৈতিক দুর্বলতা সত্ত্বেও প্রথম বিশ্বযুদ্ধের পরেও ব্রিটিশ রাজনৈতিক প্রভাব অব্যাহত ছিল, যার ফলে ১৯২২ সালের জেনোয়া সম্মেলনের অধীনে স্বর্ণ-বিনিময় মান তৈরি হয়েছিল। তবে এই ব্যবস্থাটি কেবল ব্রিটেনের অক্ষমতার কারণেই নয় বরং আন্তর্জাতিক মুদ্রা ব্যবস্থার ক্রমবর্ধমান বিকেন্দ্রীকরণের কারণেও ব্যর্থ হয়েছিল, যার ফলে নিউ ইয়র্ক ও প্যারিস আর্থিক কেন্দ্র হিসাবে উত্থান লাভ করে এবং ১৯৩১ সালে স্বর্ণ বিনিময় মান ভেঙে পড়ে। কিন্ডলবার্গারের মতে যুদ্ধকালীন সময়ে স্বর্ণ বিনিময় মান ভেঙে পড়েছিল কারণ "ব্রিটেন পারেনি ও যুক্তরাষ্ট্রও পারবে না।" প্রকৃতপক্ষে কিন্ডলবার্গার মুদ্রাগত একাধিপত্যের একটি সামান্য ভিন্ন রূপ প্রদান করেছেন, যা এখানে সংজ্ঞায়িত তিনটির পরিবর্তে পাঁচটি ক্রিয়া ধারণ করে।

## মার্কিন মুদ্রাগত আধিপত্য

দ্বিতীয় বিশ্বযুদ্ধের সমাপ্তির পর ব্রিটেন থেকে মার্কিন যুক্তরাষ্ট্রের কাছে মুদ্রাগত ক্ষমতার হাতবদল ঘটে। বিশ্বযুদ্ধে মার্কিন যুক্তরাষ্ট্রের তেমন কোনও ক্ষয়ক্ষতি হয়নি। যুদ্ধশেষে মার্কিন যুক্তরাষ্ট্র অর্থনৈতিক আন্তঃনির্ভরতা, জবাবদিহিতা এবং পরোপকারের আদর্শ নিয়ে আত্মপ্রকাশ করেছিল, যা সর্বজনীন বহুপাক্ষিকতার দৃশ্যকল্পে প্রকাশ পায়। সর্বোপরি বহুপাক্ষিকতার অর্থ ছিল বাণিজ্যের প্রতিবন্ধকতা দূরীকরণ বা হ্রাসের মাধ্যমে বৈষম্যহীনতা অর্জন। তবে আরও গুরুত্বপূর্ণ ছিল "যেসব বাধা বৈষম্যহীনভাবে প্রয়োগ করা কঠিন ছিল", সেই বাধাগুলি বজায় রাখা (Ruggie, 1982, পৃ. ২১৩)। মূলত দ্বিতীয় বিশ্বযুদ্ধের অব্যবহিত পরে ব্যবহৃত বহুপাক্ষিকতাবাদ পরিভাষাটির অর্থ আজকের তুলনায় ভিন্ন ছিল। বহুপাক্ষিক, উদার বিশ্ব অর্থনীতিতে মার্কিন স্বার্থ সম্পূর্ণরূপে আদর্শবাদী আন্তর্জাতিকতাবাদের উপর ভিত্তি করে তৈরি হবে না। মার্কিন রপ্তানি উদ্বৃত্ত তৈরির জন্য ঠান্ডা মাথায় হিসাব করা প্রয়োজনীয় ছিল। এটি সরকারি ব্যয় এড়াবে, দেশীয় অর্থনীতিকে উদ্দীপিত করবে, দেশীয় বিনিয়োগের বিকল্প তৈরি করবে ও যুদ্ধের প্রচেষ্টার সময় অতিনির্মিত অর্থনীতির কিছু শিল্পখাতের পুনর্গঠন এড়াবে। এই কারণে মার্কিন যুক্তরাষ্ট্রের জন্য "রপ্তানি উদ্বৃত্তের ধারণাটি একটি বিশেষ গুরুত্ব গ্রহণ করেছিল" (ব্লক, ১৯৭৭, পৃ. ৩৫)। রপ্তানি উদ্বৃত্ত উৎপাদন তাই সাম্রাজ্যবাদী ব্যবস্থা এবং দ্বিপাক্ষিক মূল্য পরিশোধ ও বাণিজ্য ব্যবস্থা থেকে মুক্ত একটি বিশ্ব অর্থনীতি প্রতিষ্ঠার সাথে নিবিড়ভাবে জড়িত ছিল। তাই মার্কিন যুক্তরাষ্ট্রের লক্ষ্য ছিল তার পূর্বসূরীর সাম্রাজ্যকে মার্কিন বাণিজ্যের জন্য উন্মুক্ত করা এবং আর্থিক প্রভাব খাটানোর মাধ্যমে, অর্থাৎ ১৯৪৫ সালের ইঙ্গ-মার্কিন আর্থিক চুক্তির মাধ্যমে তার যুদ্ধোত্তর মুদ্রা ব্যবস্থা তৈরির জন্য ব্রিটিশদের সম্মতি অর্জনের লক্ষ্য রাখবে।

তবে যুদ্ধবিধ্বস্ত ইউরোপের নতুন অর্থনৈতিক বাস্তবতা সর্বজনীন বহুপাক্ষিকতার এই নতুন দৃষ্টিভঙ্গিকে বাধাগ্রস্ত করেছিল। ব্রিটেনের স্টার্লিং রূপান্তরযোগ্যতা বজায় রাখার আর্থিক অক্ষমতা ছিল এই বাস্তবতার একটি প্রতীক। এই নতুন অর্থনৈতিক বাস্তবতার সাথে মিলিত হয়েছিল সোভিয়েত ইউনিয়নের রাজনৈতিক-সামরিক হুমকি। ১৯৪৫ সালের ২৯শে ডিসেম্বর ব্রেটন উডসের মেয়াদ শেষ হওয়ার মাত্র দুই দিন আগে সোভিয়েত পররাষ্ট্রমন্ত্রী ভিয়াচেস্লাভ মলোতভ জর্জ কেনানকে অবহিত করেন, "যে পরিমাণ [প্রস্তাবিত] হয়েছে, তার জন্য সোভিয়েত ইউনিয়ন ধারাগুলিতে সম্মতি দেবে না।" (জেমস ও অন্যান্য। ১৯৯৪, পৃ. ৬১৭)। এর দুই মাস পরে, ১৯৪৬ সালের ফেব্রুয়ারিতে, কেনান ওয়াশিংটন ডিসিতে তার বিখ্যাত তারবার্তাটি পাঠান, যেখানে সোভিয়েত সোভিয়েত ইউনিয়ন কেন ব্রেটন উডস চুক্তি অনুমোদন করেনি, তা অনুসন্ধান করা হয়েছিল। এই তারবার্তাটি পরবর্তীতে মার্কিন স্নায়ুযুদ্ধ নীতির সূচনা হিসাবে বিবেচিত হয় (জেমস ও অন্যান্য। ১৯৯৪)।

এইভাবে মার্কিন যুক্তরাষ্ট্র তার দৃষ্টিভঙ্গিকে সর্বজনীন বহুপাক্ষিকতা থেকে আঞ্চলিক বহুপাক্ষিকতায় পরিবর্তন করে, যা তারা মার্শাল পরিকল্পনা, ইউরোপীয় পুনরুদ্ধার কর্মসূচি (ERP) এবং ইউরোপিয়ান পেমেন্টস ইউনিয়ন (EPU)-এর মাধ্যমে ইউরোপে প্রচার করে। EPU বিলুপ্তির সাথে সাথে একটি বাস্তব বহুপাক্ষিক বিশ্বের সম্ভাবনা দেখা দেয় কারণ ১৯৫৮ সালে ব্রেটন উডস মুদ্রা ব্যবস্থা কার্যকর হয়। একই বছর মার্কিন যুক্তরাষ্ট্রে হিসাবের ভারসাম্যে স্থায়ী ঘাটতির সূচনা হয়।

১৯৬০-এর দশক জুড়ে ব্রেটন উডস ব্যবস্থা মার্কিন যুক্তরাষ্ট্রকে স্বর্ণমুদ্রা বাতিলকরণ এবং দায় অর্থায়নের দ্বৈত প্রক্রিয়ার মাধ্যমে তার পুঞ্জীভূত লেনদেন ভারসাম্যের ঘাটতির প্রায় ৭০ শতাংশ অর্থায়ন করার অনুমতি দিয়েছিল। এই দায় অর্থায়ন মার্কিন যুক্তরাষ্ট্রকে বিপুল পরিমাণ বৈদেশিক সামরিক ব্যয় ও বৈদেশিক দায়বদ্ধতা গ্রহণ করতে এবং অভ্যন্তরীণ অর্থনৈতিক নীতিতে যথেষ্ট নমনীয়তা বজায় রাখতে সক্ষম করেছিল (গোওয়া, ১৯৮৩, পৃ. ৬৩)।

১৯৭০ সালে মার্কিন যুক্তরাষ্ট্র তার দ্রুত মুদ্রা বৃদ্ধির ফলস্বরূপ সৃষ্ট আন্তর্জাতিক অস্থিতিশীলতার কেন্দ্রবিন্দুতে ছিল (জেমস, ১৯৯৬)। তবে মার্কিন যুক্তরাষ্ট্র তার পূর্বসূরীর প্রধান মুদ্রার (অর্থাৎ স্টার্লিং) পরিণতি থেকে শিক্ষা নিয়েছিল। মুদ্রাগত একাধিপত্য বিস্তারকারী শক্তি হিসেবে ব্রিটেনের অভিজ্ঞতা মার্কিন যুক্তরাষ্ট্রকে দেখিয়েছিল যে যখন বিদেশী মুদ্রা কর্তৃপক্ষ, ব্যক্তি ও বিনিয়োগকারীরা তাদের মজুদ রূপান্তর করতে চায়, তখন একটি মজুদ মুদ্রা কী ধরনের সমস্যার সম্মুখীন হয়। মজুদ দ্বারা সংজ্ঞায়িত মুদ্রা শক্তির নিরিখে, মজুদে মার্কিন যুক্তরাষ্ট্রের অংশ ১৯৫০ সালের ৫০ শতাংশ থেকে কমে ১৯৭১ সালের আগস্টে ১১ শতাংশে নেমে এসেছিল (ওডেল, ১৯৮২, পৃ.&nbsp;২১৮)। যদিও রূপান্তরযোগ্যতা রক্ষায় মার্কিন যুক্তরাষ্ট্র যথেষ্ট দুর্বল হয়ে পড়েছিল, তবুও এর বিধি প্রণয়নের ক্ষমতা ছিল অদ্বিতীয়। নিজেদের সৃষ্ট ব্যবস্থার দ্বারা সীমাবদ্ধ না থেকে, মার্কিন যুক্তরাষ্ট্র এই সিদ্ধান্তে উপনীত হয়েছিল যে, "ব্যবস্থার মধ্যে থেকে কাজ করার চেয়ে একে আক্রমণ করাই শ্রেয়" (জেমস, ১৯৯৬, পৃ. ২০৩)। এই সিদ্ধান্তটি বৈদেশিক নীতি এবং মুদ্রা নীতির মধ্যে অবিচ্ছেদ্যতার স্বীকৃতির উপর ভিত্তি করে নেওয়া হয়েছিল। ব্রেটন উডস ব্যবস্থার অবসান বৈদেশিক নীতির কাছে মুদ্রা নীতির অধীনতাকে নির্দেশ করে। স্বর্ণ জানালা বন্ধ করা ছিল এমন একটি সমাধান, যা "আর্থিক ব্যবস্থার দুর্বলতা দ্বারা আরোপিত সীমাবদ্ধতা থেকে বৈদেশিক নীতিকে মুক্ত করার" জন্য নির্ধারিত হয়েছিল (গোয়া, ১৯৮৩, পৃ. ৬৯)।

ডুলি, ফোলকার্টস-ল্যান্ডাউ, গার্বার (২০০৩) তাদের *<nowiki/>'অ্যান এসে অন দ্য রিভাইজড ব্রেটন উডস সিস্টেম' নামক* গ্রন্থে যেমনটা দাবি করেছেন, ব্রেটন উডস ব্যবস্থার মতোই মার্কিন যুক্তরাষ্ট্রের মুদ্রাগত একাধিপত্যও টিকে আছে। ব্রেটন উডস ব্যবস্থার নিয়মকানুন একই থাকলেও এর খেলোয়াড়রা বদলে গেছে। ব্রেটন উডস-পরবর্তী ব্যবস্থা বা ব্রেটন উডস ২ একটি নতুন প্রান্তিক অঞ্চলের জন্ম দিয়েছে, যার উন্নয়ন কৌশল হলো রপ্তানি-চালিত প্রবৃদ্ধি, যা অবমূল্যায়িত বিনিময় হার, মূলধন নিয়ন্ত্রণ এবং কেন্দ্র দেশের (অর্থাৎ মার্কিন যুক্তরাষ্ট্রের) উপর মজুদ সম্পদ দাবির সঞ্চয়ের মাধ্যমে সরকারি মূলধন বহিঃপ্রবাহ দ্বারা সমর্থিত। অন্য কথায়, মার্কিন যুক্তরাষ্ট্রের লেনদেন ভারসাম্যের ঘাটতি অর্থায়নে ইউরোপের স্থান বর্তমানে এশিয়া দখল করেছে।

## আরও দেখুন

* ফেডারেল রিজার্ভ সিস্টেম
* মুদ্রাবিদ্যা
* পেট্রোডলার পুনঃচক্রায়ন
* পেট্রোডলার যুদ্ধ
* পেট্রোইউরো
* মুদ্রাশুল্ক
* বিশ্ব মুদ্রা

 

## আরও পড়ুন
*
*
*
*
*
*
*
*
*
*
*
*
*
*
*
*
*
*
*
*

বিষয়শ্রেণী:মুদ্রানীতি
বিষয়শ্রেণী:বৈদেশিক মুদ্রা বাজার
বিষয়শ্রেণী:মুদ্রাগত একাধিপত্য